Uredba Komisije (ES) št. 877/2004

z dne 29. aprila 2004

o določitvi podrobnih pravil za uporabo Uredbe (ES) št. 2200/96 v zvezi z uradnim obveščanjem o cenah, zabeleženih na trgih za nekatero sveže sadje in zelenjavo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2200/96 z dne 28. oktobra 1996 o skupni tržni ureditvi za sadje in zelenjavo [1], in zlasti člena 28(2) Uredbe,

ob upoštevanju naslednjega:

(1) Uredba Sveta (ES) št. 2200/96 od držav članic zahteva, da Komisijo uradno obvestijo o cenah za nekatere vrste svežega sadja in zelenjave, zabeležene na reprezentativnih trgih. Podrobna pravila za uveljavljanje te zahteve so določena v Uredbi Komisije (ES) št. 659/97 [2], ki jo je razveljavila Uredba Komisije (ES) št. 103/2004 z dne 21. januarja 2004 o določitvi podrobnih pravil za izvajanje Uredbe Sveta (ES) št. 2200/96 v zvezi z intervencijami v sektorju sadja in zelenjave [3]. Zato bi bilo treba sprejeti nova podrobna pravila za uradno obveščanje o cenah, zabeleženih na trgih za nekatero sveže sadje in zelenjavo, ki bi morala biti zaradi jasnosti ločena od podrobnih pravil za intervencije in umike v sektorju sadja in zelenjave.

(2) Cene, sporočene Komisiji za posamezne proizvode, bi morale biti primerljive. Sprejemljivo usklajeno opredelitev v zvezi s stopnjo trženja, obliko ponudbe, razredom kakovosti in, če je primerno, sorto ali tipom bi bilo torej treba uporabljati po vsej Skupnosti. Treba bi bilo tudi opredeliti različne reprezentativne trge za posamezne proizvode. Poleg tega bi morale države članice, če je primerno, Komisiji zagotoviti potrebna pojasnila v zvezi z metodami in merili, uporabljenimi za izračun teh cen.

(3) Da se zagotovi hitro kroženje informacij, bi bilo treba uporabljati elektronska sredstva za prenos podatkov.

(4) Zaradi preglednosti bi morala Komisija obveščati države članice o cenah, zabeleženih po vsej Skupnosti, in povprečni ceni v Skupnosti.

(5) Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo –

SPREJELA NASLEDNJO UREDBO:

Člen 1

1. Cene, ki jih je treba zabeležiti po členu 28(1) Uredbe (ES) št. 2200/96, so cene za proizvode razreda I, franko pakirnica, sortirane, pakirane in, če je primerno, na paletah, izražene v evrih za 100 kg neto mase.

2. Države članice določijo reprezentativne trge iz člena 28(1) Uredbe (ES) št. 2200/96 na podlagi:

(a) transakcij, opravljenih na fizično opredeljivih trgih (trgi na debelo, borzni trgi in drugi fizični kraji, kjer se srečujeta ponudba in povpraševanje) na pridelovalnem območju;

(b) ali neposrednih transakcij med proizvajalci na pridelovalnem območju in posameznimi kupci (trgovci na debelo, trgovci, distribucijskimi centri in drugimi subjekti);

(c) ali kombinacije vrst transakcij iz (a) in (b) zgoraj.

Seznam reprezentativnih trgov je naveden v Prilogi k tej uredbi.

Člen 2

Za proizvode, naštete v Prilogi, države članice Komisiji najkasneje do 12.00 ure (po bruseljskem času) vsak teden v sredo pošljejo uradno obvestilo s podrobnostmi o povprečni ceni v evrih za 100 kg za vsak tržni dan, zabeleženi na trgih, naštetih v Prilogi, za tipe in/ali sorte proizvodov ter velikosti in/ali kakovosti, navedene v Prilogi, za katere so bile opravljene transakcije, kot je navedeno v členu 1(2).

Ta obvestila se pošiljajo po elektronskem sistemu, ki ga določi Komisija.

Komisija te informacije pošlje državam članicam skupaj s povprečno ceno v Skupnosti za vsak posamezen proizvod.

Člen 3

1. Na zahtevo Komisije države članice pošljejo metodo, ki jo uporabljajo za izračun povprečne cene iz prvega odstavka člena 2.

Če cene, podane za tipe in/ali sorte posameznih proizvodov, veljajo za velikosti in/ali oblike ponudbe, ki niso navedene v Prilogi, lahko države članice izračunajo povprečno ceno za velikosti in/ali oblike ponudbe iz Priloge s pretvorbnim koeficientom. Določitev pretvorbnega koeficienta je vključena v metodo iz prvega pododstavka tega odstavka.

2. Po potrebi lahko Komisija sestavi splošne smernice za metodo iz odstavka 1.

Člen 4

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. aprila 2004

Za Komisijo

Franz Fischler

Član Komisije

[1] UL L 297, 21.11.1996, str. 1. Uredba, nazadnje spremenjena z Uredbo Komisije (ES) št. 47/2003 (UL L 7, 11.1.2003, str. 64).

[2] UL L 100, 17.4.1997, str. 22. Uredba, nazadnje spremenjena z Uredbo (ES) št. 1135/2001 (UL L 154, 9.6.2001, str. 9).

[3] UL L 16, 23.1.2004, str. 3.

--------------------------------------------------

PRILOGA

Proizvod | Tip/sorta | Oblika ponudbe/velikost | Trgi |

Paradižniki | Okrogli | Velikost 57–67/67–82 mm, v razsutem stanju v pakiranju po 5–6 kg | Wien (AT) Flanders (BE) Praha (CZ) Lasithi (EL) Almeria (ES) Granada (ES) Murcia (ES) Rhône Méditerranée (FR) Bretagne (FR) Budapest (HU) Lecce (IT) Salerno (IT) Vittoria (IT) Westland (NL) Kalisko-pleszewski (PL) Algarve (PT) Komarno (SK) |

Podolgovati | V razsutem stanju v pakiranju po 3–6 kg |

Češnjevi | Vložki po približno 250–500 g |

Jajčevci | Podolgovati ali okrogli | Velikost 40 mm in več za podolgovate sorte in 70 mm in več za okrogle sorte v razsutem stanju v pakiranju po 5 kg | Lasithi (EL) Almeria (ES) Rhône Méditerranée (FR) Salerno (IT) Foggia (IT) Vittoria (IT) Barendrecht (NL) |

Lubenice | S peškami | Nepakirane | Nicosia (CY) Helia (EL) Viotia (EL) Almeria (ES) Valencia (ES) Budapest (HU) Lecce (IT) Latina (IT) Ribatejo (PT) |

Melone | Galia | Velikost 800–1250 g, pakiranja po pribl. 5–10 kg | Helia (EL) Almeria (ES) Murcia (ES) Ciudad Real (ES) Rhône Méditerranée (FR) Val de Loire – Centre (FR) Ferrara (IT) Lecce (IT) Ribatejo (PT) Algarve (PT) |

Charentais/Cantaloups, mrežaste ali gladke | Velikost 800–1250 g, pakiranja po pribl. 5–10 kg |

Canary/rumene sorte | Pakiranja po pribl. 5–10 kg |

Pied de Sapo |

Melao Branco |

Cvetača | Očiščena | Velika (16–20 cm), pakiranja s pribl. 6 do 12 glavami | Wien (AT) Flanders (BE) Praha (CZ) Rheinland-Pfalz (DE) Thessaloniki (EL) La Rioja (ES) Bretagne (FR) Nord (FR) Budapest (HU) Taranto (IT) Salerno (IT) Barendrecht (NL) Krakowsko-proszowicki (PL) London (UK) |

Marelice | Vsi tipi in sorte | Velikost 45–50 mm Vložki ali pakiranja po pribl. 6–10 kg | Argolida (EL) Murcia (ES) Valencia (ES) Rhône Méditerranée (FR) Budapest (HU) Napoli (IT) Bologna (ΓΓ) |

Nektarine | Belo oplodje | Velikost A/B Vložki ali pakiranja po pribl. 6–10 kg | Hemathia (EL) Lleida (ES) Zaragoza (ES) Rhône-Mali-terrané (FR) Ravenna (IT) Forli (IT) |

Rumeno oplodje | Velikost A/B Vložki ali pakiranja po pribl. 6–10 kg |

Breskve | Belo oplodje | Velikost A/B Vložki ali pakiranja po pribl. 6–10 kg | Hemathia (EL) Pella (EL) Lleida (ES) Murcia (ES) Huesca (ES) Rhône Méditerranée (FR) Budapest (HU) Caserta (IT) Forli (IT) Cova da Beira (PT) |

Rumeno oplodje | VelikostA/B Vložki ali pakiranja po pribl. 6–10 kg |

Namizno grozdje | Muškat | Vložki ali pakiranja po 5–12 kg | Nicosia (CY) Korinthos (EL) Alicante (ES) Murcia (ES) Rhône Méditerranée (FR) Sud-Ouest (FR) Budapest (HU) Bari (IT) Foggia (IT) Algarve (PT) |

Chasselas |

Alphonse Lavallé |

Italia |

Cardinal |

Red globe |

Victoria |

Matilde |

Thomson brez pešk in sultanine |

Hruške | "Blanquilla" | Velikost 55/60, pakiranja po pribl. 5–20 kg | Flanders (BE) Hemathia (EL) Lleida (ES) Zaragoza (ES) Val de Loire – Centre (FR) Budapest (HU) Ferrara (ΓΓ) Modena (IT) Geldermalsen (NL) Grójecko-warecki (PL) Oeste (PT) |

"Conference" | Velikost 60/65, pakiranja po pribl. 5–20 kg |

"Williams" | Velikost 65/70, pakiranja po pribl. 5–20 kg |

"Rocha" |

"AbbéFéel" | Velikost 70/75, pakiranja po pribl. 5–20 kg |

"Kaiser" |

"Doyennédu Cornice" | Velikost 75/80, pakiranja po pribl. 5–20 kg |

Jabolka | Golden delicious | Velikost 70/80, pakiranja po pribl. 5–20 kg | Gleisdorf (AT) Flanders (BE) Praha (CZ) Niedersachsen (DE) Hemathia (EL) Lleida (ES) Girona (ES) Rhône Méditerranée (FR) Val de Loire – Centre (FR) Sud-Ouest (FR) Budapest (HU) Trento (IT) Bolzano (IT) Geldermalsen (ML) Grójecko-warecki (PL) Lubelsko-sandomierski (PL) Oeste (PT) |

Braeburn |

Jonagold (ali Jonagored) |

Idared |

Fuji |

Shampion |

Granny smith |

Red delicious ali druge rdeče sorte |

Boskoop |

Gala | Velikost 65/70, pakiranja po pribl. 5–20 kg |

Elstar |

Cox orange |

Satsuma mandarine | Vse sorte | Velikosti 1-X – 2, pakiranja po pribl. 10–20 kg | Valencia (ES) |

Limone | Vse sorte | Velikosti 1–3, Pakiranja po pribl. 15 kg | Nicosia (CY) Achaia (EL) Alicante (ES) Murcia (ES) Catania (IT) Siracusa (IT) |

Klementine | Vse sorte | Velikosti 1-X – 2, pakiranja po pribl. 10–20 kg | Arta (EL) Castellon (ES) Valencia (ES) Corigliano (IT) Catania (IT) |

Mandarine | Vse sorte | Velikosti 1-X – 2, pakiranja po pribl. 10–20 kg | Nicosia (CY) Chios (EL) Castellon (ES) Valencia (ES) Palermo (IT) Catania (IT) Siracusa (IT) Algarve (PT) |

Pomaranče | "Salustiana" | Velikost 2/-4, pakiranja po pribl. 15–20 kg | Nicosia (CY) Argolida (EL) Lakonia (EL) Alicante (ES) Valencia (ES) Sevilla (ES) Catania (IT) Siracusa (IT) Algarve (PT) |

"Navelinas" |

"Navelate" |

"Lanelate" |

"Valencia late" |

"Tarocco" |

Bučke | Vse sorte | Velikost 14–21, v razsutem stanju v pakiranju | Wien (AT) Attiki (EL) Almeria (ES) Rhône Méditerranée (FR) Bari (IT) Latina (IT) Barendrecht (NL) |

Češnje | Vse sladke sorte | Velikosti 22 in več, v razsutem stanju v pakiranju | Praha (CZ) Rheinland-Pfalz (DE) Pella (EL) Zaragoza (ES) Rhône Méditerranée (FR) Budapest (HU) Bari (IT) Napoli (IT) Grójecko-warecki (PL) Cova da Beira (PT) |

Kumarice | Gladke sorte | Velikosti 350–500 g, v pakiranju | Wien (AT) Flanders (BE) Helia (EL) Almeriía (ES) Val de Loire – Centre (FR) Budapest (HU) Bari (IT) Vittoria (IT) Barendrecht (NL) Kalisko-pleszewski (PL) Komarno (SK) Birmingham (UK) |

Kivi | Hayward | Velikosti 105–125 g, pakiranja po pribl. 3–10 kg | Pieria (EL) Sud-Ouest (FR) Latina (IT) Cuneo (IT) Verona (IT) Grande Porto (PT) |

Avokado | Hass | Velikosti 16–20, pakiranja po pribl. 4–12 kg | Nicosia (CY) Chania (EL) Granada (ES) |

Česen | Bel | Velikost 50–80 mm, pakiranja po pribl. 2–5 kg | Evia (EL) Cuenca (ES) Cordoba (ES) Sud-Ouest (FR) Budapest (HU) Rovigo (IT) |

Vijoličast |

Korenje | Vse sorte | V razsutem stanju v pakiranju | Raasdorf (AT) Praha (CZ) Schleswig-Holstein (DE) Rheinland-Pfalz (DE) Cadiz (ES) Sud-Ouest (FR) Budapest (HU) Ragusa (IT) Barendrecht (NL) Warszawsko-leczycki(PL) Montijo (PT) Birmingham (UK) |

Slive | Greengage | Velikost 35 mm in več | Praha (CZ) Baden-Würtemberg (DE) Murcia (ES) Sud-Ouest (FR) Budapest (HU) Modena (IT) Bologna (IT) Grójecko-warecki (PL) Alfândega da Fe (PT) |

Evropske slive (President, Stanley, Čačanska itd.) | Velikost 35 mm in več |

Santa Rosa | Velikost 40 mm in več |

Japonske slive (Golden Japan itd.) | Velikost 40 mm in več |

Sladka paprika | Kvadratasta zelena | Velikost 70 mm in več | Evia (EL) Almería (ES) Murcia (ES) Budapest (HU) Brindisi (IT) Vittoria (IT) Westland (NL) Oeste (PT) Komarno (SK) |

Kvadratasta barvna (rdeča, rumena itd.) |

Bela | Velikost 50 mm in več |

Podolgovata zelena | Velikost 40 mm in več |

Beluši | Beli/vijoličasti | Velikost 16 mm in več | Baden-Würtemberg (DE) Brandenburg (DE) Pella (EL) Granada (ES) Navarra (ES) Rhône Méditerranée (FR) Budapest (HU) Verona (IT) Grubbenvorst (NL) Nowotomysko-wolsztyński (PL) |

Zeleni | Velikost 10–16 mm |

Čebula | Rumena | Velikost 40–80 mm, vreče po pribl. 5–25 kg | Raasdorf (AT) Praha (CZ) Viotia (EL) Albacete (ES) Bourgogne (FR) Budapest (HU) Verona (IT) Zoetermeer (NL) Warszawsko-łęczycki (PL) Birmingham (UK) |

Bela |

Rdeča |

Fižol | Mlad stročji fižol | Velikost "fin", v embalaži | Evia (EL) Almeria (ES) Granada (ES) Val de Loire – Centre (FR) Salerno (IT) Vittoria (IT) |

Ploščat | V embalaži |

Solate | Iceberg | Velikost 400 g in več, pakiranja po 8–12 | Wien (AT) Flanders (BE) Nordrhein-Westfalen (DE) Mecklenburg-Vorpommern (DE) Attiki (EL) Almeria (ES) Murcia (ES) Rhône Méditerranée (FR) Bari (IT) Grubbenvorst (NL) Oeste (PT) London (UK) |

Druge sort glavnate solate (vključno z Batavia) | Velikost 400 g in več, pakiranja po 8–12 |

Jagode | Vse sorte | Košarice po 250/500 g | Flanders (BE) Nordrhein-Westfalen (DE) Huelva (ES) Sud-Ouest (FR) Salerno (IT) Barendrecht (NL) Płocki (PL) Algarve (FT) London (UK) |

Por | Vse sorte | Pakiranja po pribl. 5–10 kg | Flanders (BE) Nordrhein-Westfalen (DE) Thessaloniki (EL) Manche (FR) Grubbenvorst (NL) London (UK) |

Gojene gobe | Zaprte | Srednje velikosti (30–65 mm) | Flanders (BE) La Rioja (ES) Val de Loire – Centre (FR) Dublin (IE) Budapest (HU) Barendrecht (NL) Poznański (PL) London (UK) |

--------------------------------------------------